CELEX: 62021CN0499
Language: el
Date: 2021-08-13 00:00:00
Title: Υπόθεση C-499/21 P: Αναίρεση που άσκησαν στις 13 Αυγούστου 2021 οι Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton κατά της διατάξεως που εξέδωσε το Γενικό Δικαστήριο (δέκατο πενταμελές τμήμα) στις 8 Ιουνίου 2021 στην υπόθεση T-252/20, Silver κ.λπ. κατά Συμβουλίου

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/17
            
         
      Αναίρεση που άσκησαν στις 13 Αυγούστου 2021 οι Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton κατά της διατάξεως που εξέδωσε το Γενικό Δικαστήριο (δέκατο πενταμελές τμήμα) στις 8 Ιουνίου 2021 στην υπόθεση T-252/20, Silver κ.λπ. κατά Συμβουλίου
      (Υπόθεση C-499/21 P)
      (2021/C 490/17)
      Γλώσσα διαδικασίας: η αγγλική
      
         Διάδικοι
      
      
         Αναιρεσείοντες: Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton (εκπρόσωποι: Π. Τριδήμας, δικηγόρος, A. von Westernhagen, D. Harrison, Solicitors)
      
         Αντίδικο κατ’ αναίρεση: Συμβούλιο της Ευρωπαϊκής Ένωσης
      
         Αιτήματα
      
      Οι αναιρεσείοντες ζητούν από το Δικαστήριο:
      
                  —
               
               
                  να αναιρέσει την αναιρεσιβαλλόμενη διάταξη·
               
            
                  —
               
               
                  να κρίνει παραδεκτή την προσφυγή στην υπόθεση T-252/20·
               
            
                  —
               
               
                  να κάνει δεκτά τα αιτήματα των προσφευγόντων και ήδη αναιρεσειόντων στην ενώπιον του Γενικού Δικαστηρίου διαδικασία·
               
            
                  —
               
               
                  να καταδικάσει το Συμβούλιο στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Οι αναιρεσείοντες προβάλλουν ότι το Γενικό Δικαστήριο υπέπεσε σε νομικό σφάλμα καθόσον έκρινε ότι:
      
                  α)
               
               
                  η πράξη δεν τους αφορούσε ατομικά·
               
            
                  β)
               
               
                  η απόφαση (ΕΕ) 2020/135 του Συμβουλίου σχετικά με τη σύναψη της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (1) δεν συνιστά κανονιστική πράξη.
               
            Οι αναιρεσείοντες προβάλλουν ότι η πράξη τους αφορά ατομικά διότι:
      
                  α)
               
               
                  είναι μέλη μιας κλειστής ομάδας η οποία έχει σταθερό αριθμό μελών και στην οποία δεν μπορούν να προστεθούν νέα μέλη μετά την θέση της προσβαλλομένης αποφάσεως σε ισχύ·
               
            
                  β)
               
               
                  η προσβαλλόμενη απόφαση τους στερεί την ευρωπαϊκή ιθαγένεια και τα δικαιώματα που απορρέουν από αυτήν. Δεδομένου ότι η ευρωπαϊκή ιθαγένεια αποτελεί τη θεμελιώδη κατάσταση των πολιτών της Ευρωπαϊκής Ένωσης, τα δικαιώματα που απορρέουν από αυτήν είναι συγκεκριμένα και αποκλειστικά κεκτημένα δικαιώματα τα οποία είναι αναφαίρετα και δεν μπορούν να καταργηθούν με την αποχώρηση του Ηνωμένου Βασιλείου.
               
            Επίσης, οι αναιρεσείοντες υποστηρίζουν ότι η προσβαλλόμενη απόφαση συνιστά κανονιστική πράξη διότι:
      
                  α)
               
               
                  βάσει της νομολογίας όλες οι πράξεις γενικής εφαρμογής οι οποίες δεν είναι νομοθετικές, είναι κανονιστικές·
               
            
                  β)
               
               
                  το ότι η προσβαλλόμενη απόφαση η οποία θέτει σε εφαρμογή τη συμφωνία περί αποχωρήσεως είναι υψηλότερης τυπικής ισχύος από τις πράξεις που εκδίδουν τα θεσμικά όργανα της Ευρωπαϊκής Ένωσης είναι επουσιώδες·
               
            
                  γ)
               
               
                  είναι εσφαλμένο το επιχείρημα ότι η συμφωνία περί αποχωρήσεως δύναται να θεωρηθεί ότι ισοδυναμεί, από εξωτερικής απόψεως, με νομοθετική πράξη·
               
            
                  δ)
               
               
                  είναι εσφαλμένο το επιχείρημα ότι η προσβαλλόμενη απόφαση απολαύει ευρείας δημοκρατικής νομιμοποιήσεως.
               
            
         (1)  Απόφαση (ΕΕ) 2020/135 του Συμβουλίου της 30ής Ιανουαρίου 2020 σχετικά με τη σύναψη της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ 2020, L 29, σ. 1).